Vaikas auga ir mokosi santykyje: specialisto vaidmuo kuriant saugų ryšį ir atliepiant vaiko poreikius nuo gimimo iki septynerių metų | Seminaras vyks 2026 m. spalio 15 d.
SEMINARAS SPECIALISTAMS, DIRBANTIEMS SU 0–7 METŲ VAIKAIS Vaikas auga ir mokosi santykyje: specialisto vaidmuo kuriant saugų ryšį ir atliepiant vaiko poreikius nuo gimimo iki septynerių metų Praktinės žinios su vaikais dirbantiems specialistams: raidos etapai, pozityvus bei autoritetingas vaiko rūpestis ir ugdymas nuo kūdikystės iki mokyklos. 🗓️ Datos ir informacija 2026 m. spalio 15 d. 💻 Formatas: nuotolinis seminaras 👨🏫 Lektorė: Ieva Daugėlė 🕔 Laikas: 18:00–21:00 Seminaras skirtas specialistams, dirbantiems su vaikais (nuo kūdikystės iki pradinio ugdymo) ir siekiantiems giliau suprasti vaiko raidą per prieraišumo bei pozityvaus, pagarbaus santykio prizmę. Mokymai padeda sujungti mokslo žinias su kasdiene praktika: kaip kurti saugią erdvę vaikui skleistis, kaip atliepti giluminius vaiko poreikius, efektyviai koreguliuoti emocijas ir palaikyti suaugusiojo autoritetą. Seminaras taip pat išskirtinį dėmesį skiria specialistų bendradarbiavimui su tėvais – kaip kurti pasitikėjimu grįstą ryšį, kalbėti apie sunkumus be baimės ir kurti aplinką, visapusiškai palaikančią augantį vaiką. Bus išduodami pažymėjimai patvirtinantys bendrąsias neklinikines nespecialybines kompetencijas (4 val.) Prieraišumas kaip raidos sistema. Klasikinės prieraišumo teorijos sąvokos: saugi bazė, saugus prieglobstis, artumo paieška, išsiskyrimo signalai ir suaugusiojo jautrus atsakas. Ryšys ir smegenų raida. Kaip pakartotinės santykio patirtys prisideda prie streso sistemos, emocijų reguliacijos, socialinio mokymosi ir gebėjimo tyrinėti aplinką. Koreguliacijos svarba. Kodėl 0–7 metų vaikui pirmiausia reikia ramaus, prieinamo suaugusiojo, kuris padėtų sureguliuoti stiprias emocijas ir kūno būsenas; kaip koreguliacija palaipsniui tampa vaiko savireguliacijos pagrindu ir ką elgesys gali atskleisti apie nuovargį, nerimą, frustraciją ar ryšio poreikį. G. Neufeldo šešių prieraišumo šaknų modelis. Kaip vaiko prisirišimas vystosi per šešis lygmenis: pamatines jusles, panašumo siekį, priklausymą ir ištikimybę, asmens svarbos bei ypatingumo jausmą, gilų emocinį atsivėrimą ir galiausiai – norą būti visiškai pažintam bei suprastam. Šios nematomos šaknys maitina vaiko raidą ir sudaro sąlygas jam augti emociškai stipria, atsparia, lanksčia bei savarankiška asmenybe. Vaiko vedimas ir suaugusiojo autoriteto svarba. Specialistas orientuoja, saugo, informuoja, nustato ribas ir prisiima atsakomybę už santykį; vaikas gali remtis suaugusiuoju, reikšti poreikius ir priimti vedimą. Kaip puoselėti savo, kaip specialisto, autoritetą? Vaiko atskyrimas nuo tėvų – ką svarbu žinoti specialistui? Adaptacija lopšelyje ir darželyje, ryto atsisveikinimai, grįžimo ritualai, ryšio „tiltai“ ir priežiūros tęstinumas, mažinant vaiko išsiskyrimo stresą. Pozityvi disciplina praktikoje. Ribos be gėdinimo, bauginimo ir santykio atėmimo; aiškus elgesio stabdymas, emocijos priėmimas, santykio atkūrimas po konflikto. Darbas su vaiko tėvais ir grįžtamasis ryšys. Kaip kalbėti apie vaiko sunkumus neklijuojant etikečių, pastebėti tėvų pervargimą, nukreipti pagalbos ir kurti suaugusiųjų bendruomenę, visapusiškai palaikančią ir puoselėjančią vaiką? Ką naujo sužinos seminaro dalyviai? Aiškus teorinis pagrindas | Aiškiau atskirs prieraišumo teoriją, raidos poreikius ir populiarius mitus. Giluminis elgesio suvokimas | Mokės už elgesio matyti nervų sistemos būseną, emociją ir ryšio signalą. Kasdieniai mikro įrankiai | Turės konkrečių pasitikimo, perėjimų, ribų ir santykio atkūrimo praktikų. Stipresnė profesinė pozicija | Gebės būti vedančiu, saugiu suaugusiuoju, neperimant kontrolės per baimę. Tikslesnis dialogas su tėvais | Kalbės apie sunkumus pagarbiai, aiškiai ir orientuodamiesi į bendradarbiavimą. Prevencinis požiūris | Atpažins situacijas, kai vaikui, ar šeimai reikia papildomos specialistų paramos. Dalyviai gebės tiksliau atpažinti vaiko elgesio priežastis bei tikruosius poreikius, taikys efektyvius koreguliacijos metodus, sustiprins savo, kaip specialistų, autoritetą, užtikrins švelnesnę adaptaciją ir įgis praktinių įrankių pozityviam bendradarbiavimui tiek su vaikais, tiek su jų tėvais. Parengimo pagrindas. Attachment Parenting International (API) (JAV) programa „Tėvystė jungianti širdis“; prieraišumo teorija ir ankstyvosios raidos principai; Dr. G. Neufeldo prieraišumo modeliu ir kita jo Instituto medžiaga; praktiniais darbo su vaikais ir jų tėvais pavyzdžiais. Seminarą veda: Ieva Daugėlė - Motinystę globojančių iniciatyvų sąjungos direktorė, švietimo vadybos specialistė, API (JAV) sertifikuota prieraišiosios tėvystės edukatorė, projekto „Šeima 2050: šeimai draugiška savivaldybė“ organizatorė. Pati būdama mama, Ieva tiki, kad sąmoninga tėvystė prasideda nuo ryšio su savimi, su savo vaikais ir empatijos. Jos seminarai – tai saugi erdvė tėvams ieškoti puoselėjančių būdų kasdieniams iššūkiams spręsti ir kurti darnius, besąlygine meile ir bendradarbiavimu grįstus santykius šeimoje. Savo profesine veikla Ieva siekia stiprinti visapusiškos paramos šeimai sistemą Lietuvoje. 💶 Dalyvio mokestis Iki 2026 m. spalio8 d. išankstinė kaina – 39 Eur, likus mažiau nei savaitei iki renginio – 49 Eur. Susimokėti už renginį galima: ⭐ Prenumeratoriams MAXI prenumeratoriams – NEMOKAMAI Plačiau apie prenumeratas: https://mokymai.zmogausinstitutas.lt/pages/pradzia 🎥 Papildoma nauda dalyviams Po seminaro dalyviai gaus: seminaro vaizdo įrašą, kitą lektorių pateiktą medžiagą, kurią galės peržiūrėti net 12 mėnesių.